Exqrch/javanese-Komodo-pixelgpt huggingface dataset:
Etil halida uga bisa dikasilaké kanthi ngreaksiké alkohol lan agen halogenasi kang mirunggan, kaya ta tionil klorida kanggo nggawé etil klorida, utawa fosforus tribromida kanggo nggawé etil bromida
CH3CH2OH + SOCl2 → CH3CH2Cl + SO2 + HCl Mbentuk ester
Kanthi kaanan ing sangisoré katalis asem, étanol ngreaksi karo asem karboksilat lan ngasilaké senyawa etil eter lan banyu: RCOOH + HOCH2CH3 → RCOOCH2CH3 + H2O
Supaya reaksi iki ngasilaké rendemen kang cukup dhuwur, banyu prelu dipisahaké saka campuran, reaksi dumadakan nalika étanol kawentuk
Étanol uga bisa mbentuk senyawa eter kanthi asem anorganik
Dietil sulfat lan trietil fosfat dikasilaké kanthi ngreaksikaké étanol kanthi asem sulfat lan asem fosfat
Senyawa kang dikasilaké déning reaksi iki migunani banget kanggo agen etilasi ing sintesis organik
Asam kuat kang higroskopis banget kaya ta asem sulfat bakal njalari dehidrasi étanol ngasilaké etilena utawa dietil eter: 2 CH3CH2OH → CH3CH2OCH2CH3 + H2O (ing suhu 120'C) CH3CH2OH → H2C=CH2 + H2O (ing suhu 180'C) Oksidasi
Étanol bisa dioksidasi dadi asetaldehida, banjur dadi asem asetat
Ing awak manungsa, reaksi oksidadi iki dikatalisis déning enzim awak
Ing laboratorium, larutan akuatik oksidator kaya asem kromat utawa kalium permanganat minangka ngoksidasi étanol dadi asem asetat
Prosès iki bakal angèl banget ngasilaké asetaldehida amarga kadadèn overoksidasi
Étanol uga bisa dioksidasi dadi asetaldehida tanpa oksidasi luwih manèh dadi asem asetat nggunakaké piridinium kloro kromat ("Pyridinium chloro chromate, PCC")
C2H5OH + 2[O] → CH3COOH + H2O Kasil oksidasi étanol, asem asetat, digunakaké minangka nutrien déning awak manungsa minangka asetil-koA
Pembakaran étanol bakal ngasilaké karbon dioksida lan banyu: C2H5OH(g) + 3 O2(g) → 2 CO2(g) + 3 H2O(l);(ΔHr = −1409 kJ/mol) Panggawéan
Étanol uga dikasilaké kanthi petrokimia lumantar hidrasi etilena utawa kanthi cara biologis lumantar fermentasi gula karo ragi
Étanol kang minangka kabutuhan indhustri asring digawé saka senyawa petrokimia, mligi ya iku lumantar hidrasi etilena: C2H4(g) + H2O(g) → CH3CH2OH(l)
Katalisa kang digunakaké padatan ya iku asem fosfat
Katalis ini digunakan pertama kali untuk produksi skala besar étanol olèh Shell Oil Company pada taun 1947
Reaksi iki dilakokaké kanthi tekanan uwab kang luwih ing suhu 300 °C
Prosès suwé kang tau digunakaké ing taun 1930 déning Union Carbide ya iku kanthi ngehidrasi etilena kanthi cara pra langsung lan ngreaksikaké karo asem sulfat pekat kanggo ngasilaké etil sulfat
Etil sulfat banjur dihidrolisis lan ngasilaké étanol: C2H4 + H2SO4 → CH3CH2SO4H CH3CH2SO4H + H2O → CH3CH2OH + H2SO4 Fermentasi
Étanol kanggo kagunan konsumsi manungsa kaya ng ombènan kang ngandhut alkohol lan kagunan bahan bakar dikasilaké kanthi cara fermentasi
Spesies ragi tartamtu (tuladhané "Saccharomyces cerevisiae") ncerna gula lan ngasilaké étanol lan karbon dioksida: C6H12O6 → 2 CH3CH2OH + 2 CO2.
Prosès ngembangaké ragi kanggo ngasilaké alkohol diarani fermentasi
Konsentrasi étanol kang dhuwur bakal dadi racun kanggo ragi
Ing jinis ragi kang paling toleran tumrap étanol, ragi mau mung bisa tahan ing lingkungan 15% étanol adhédhasar volume
Kanggo ngasilaké étanol saka bahan-bahan pati, tuladhané serealia, pati mau kudu diowahi dhisik dadi gula
Ing panggawéyan bir, iki bisa dilakokaké kanthi cara ngekum wiji gandum ing jero banyu lan ngenengaké dadi cambah
Wiji gandum kang anyar mau bakal ngasilaké enzim amilase
Wiji cambah gandum didheplok lan amilase kang ana bakal ngowahi pati dadié gula
Kanggo étanol bahan bakar, hidrolisis pati dadi glukosa bisa dilakokaké luwih rikat nggunakaké asem sulfat èncèe, nambahaké jamur kang bisa ngasilaké amilase, utawa campuran antarané rong cara mau
Étanol wis kabukti njalari kelainan ing metabolisme lipoprotein, sintesis kolesterol lan pamudhunan sintesis asem empedu, asem kolat, fosfolipid, sarta pamudhunan kagiyatan enzim "12 alpha-hydroxylase"
Étanol uga bisa diombé sithik kanthi campuran banyu lan bisa mbiyantu prosès metabolisme.
Kuil Bulguk Bulguksa utawi Kuil Bulguk (佛國寺; "Kuil Negeri Buda") inggih punika kuil Buda utami saking Sekte Jogye
Bulguksa mapan wonten ing Gyeongju, Provinsi Gyeongsang Kidul, Koréa Kidul
Kuil punika wigati sanget amargi kalebet situs tilaran sajarah wiwit saking jaman kraton Silla, sarta nyimpen 7 "harta nasional Koréa Kidul" ingkang taksih saé
Bulguksa dipundamel kategori minangka "Situs Bersejarah dan Indah No.1" déning pamaréntah Koréa Kidul
Sareng kaliyan Seokguram, papan ziarah ing Gunung Toham, Bukguksa dados Situs Warisan Donya UNESCO nalika taun 1995
Kuil Bulguk jumeneng nalika taun 751 nalika masa papréntahan Gyeongdeok saking Karajan Silla déné pambangunanipun dipun"konstruksi" déning nayakotama Kim Daeseong
Pambangunan mau rampung nalika taun 774 bibar sédanipun Kim lajeng dipunparingi nama Bulguksa
Kuil Bulguk naté dipun"renovasi" nalika jaman Goryeo lan wiwitan Dinasti Joseon
Nanging nalika masa Invasi Jepang taun 1592-1598 kuil punika kénging kerisakan
Rekonstruksi malih dipunwontenaken kaping 40 antawisipun taun 1604 dumugi aun 1805
Renovasi ugi dipunwontenaken nalika jaman penjajahan Jepang nanging wonten sapérangan kuil ingkang miturut kabar ical amargi risak
Restorasi bibar Perang Dunia II lan Perang Koréa dipunlampahi nalika taun 1966
Lan nembé ing antawisipun taun 1969 lan 1973, almarhum Présidhèn Park Chung Hee gadhah usaha kanggé restorasi kanthi ageng dumugi strukturipun kados ingkang wonten sapunika
Pérangan-pérangan pagoda watu dipunkonduraken kados rumiyinipun
Kuil punika mapan wonten ing ngandhap Gunung Toham lan sapunika dados kuil utami distrik kaping 11 saking Sekte Jogye
Gerbang mlebet dhateng kuil punika "Sokgyemun"
Gerbang Sokgye lan tangga watu tumuju kuil punika arsitèktur ingkang dados péranganing harta nasional nomer 23
Tangga ngandhap dipunsebat "Cheong-ungyo" ("Kreteg Awan Biru"), dawanipun 6,3 mèter kanthi gunggung 17 pidakan
Krerteg nginggil dipunsebat "Baek-ungyo" ("Kreteg Awan Putih"), dawanipun 6,3 mèter lan gunggungipun pidakan punika wonten 16
Pidakan kalih kreteg punika 33 pidakan minangka lambang 33 tahap pancerahan wonten ing ajaran Buda
Kreteg punika madep ing lawang "Gerbang Jaha"
Bulguksa gadhah kalih pagoda watu, Seokgatab lan Dabotab
Seokgatab dipunsebat ugi kaliyan "Pagoda Sakyamuni" mawi 3 tingkap, dhuwuripun 8,2 mèter
Arsitektur Seokgatab langkung prasaja tinimbang Dabotab amargi boten kathah ukiran
Pagoda kados punika kalebet tipikal pagoda ing sapérangan ageng kuil Buda ing Koréa, nanging bénten kaliyan Dabotab ingkang dados satunggaling pagoda ing Koréa ingkang mawi arsitèktur kathah ornamènipun
Dabotab utawi "Pagoda mawi kathah kasugihan (harta)" dhuwuripun 10,4 mèter
Kalih pagoda punika kalebet harta nasional angka 20 lan 21.
Ikebana Ikébana (生花, Ikébana) inggih punika seni anggènipun ngroncé sekar ingkang nganggé manéka jinis sekar, suket-suketan, lan taneman kanthi ancas medalaken kaéndahan
Ikebana punika asalipun saking Jepang nanging sampun wiyar ing donya
Wonten ing Basa Jepang, Ikebana ugi dipunmangertosi kanthi istilah kadō (華道, kadō ka, sekar; do, lelampahanipun gesang) ingkang langkung mligi ing aspek seni supados dumugi kasampurnan anggènipun ngrangke sekar
Wonten ing Ikebana wonten manéka jinis aliran ingkang saben aliran punika gadhah caranipun piyambak kanggé ngrangé manéka jinis sekar
Aliran tartamtu ngedahaken tiyang supados mirsani rangkean sekar saking pérangan ngajeng, déné aliran sanèsipun punika ngedahaken tiyang mirsani rangkéan sekar ingkang wujud tiga dhimènsi minangka barang kalih dhimènsi kemawon
Padatanipun, sekar ingkang dipunrangké mawi teknik perangkaian saking kulon (Barat) ("flower arrangement") katingal sami éndahipun saking samubarang sudut pandang kanthi tigang dhimènsi lan boten prelu dipunpirsani saking ngajeng
Benten kaliyan seni ngrangké sekar saking Kulon punika asipat "dekoratif", Ikebana damel harmoni awujud linier, ritme lan warna
Ikebana bonten nginggilaken sesawanganipun sekar nanging wonten ing aspet anggènipun nata sekar miturut garis linier
Bentuk-bentuk wonten ing Ikebana dhedhasar tigang titij ingkang dados sesulihipun langit, bumi, lan manungsa
Sajarah seni ngrangké sekar
Miturut literatur klasik kados "Makura no sōshi" ingkang nyariosaken babagan adat istiadat Jepang, tradisi remen kaliyan sekar kanthi cara nugel pang saking sekar ingkang sampun kawiwitan saking jaman Heian
Mulanipun, sekar dipunparingaken wonten ing wadhah ingkang sampun wonten sadèrèngipun lajeng nembé dipundamel wadhah mirunggan kanggé vas sekar
Ikebana kanthi wujud ingkang kados sapunika nembé kawiwitan déning para biksu ing kuil Chōhōji Kyoto nalika tengahan jaman Muromachi
Para biksu kuil Chōhōji kanthi turun temurun manggon wonten ing kamar ("bō") ing pinggiring kolam ("ike"), saéngga aliran énggal Ikebana ingkang dipunwiwiti punika dipunsebat Ikenobō
Nalika wonten ing tengahan jaman Edo, manéka kepala aliran (Iemoto) lan mahaguru kepala ("Sōke") nyipta seni ngrangke sekar kanthi gaya "Tachibana" utawi "Rikka" ingkang dados mapan wonten ing kala punika
Wonten ing tengahan jaman Edo dumugi pungkasan jaman Edo, Ikebana ingkang rumiyinipun namung saged dipun"nikmati" déning kalangan bangsawan utawi kaum samurai sansaya dangu wiwit dipunremeni déning rakyat alit
Kala punika Ikebana gaya Shōka ("seika") dados kondhang wonten ing kalangan rakyat
Aliran Mishōryū, aliran Koryū, aliran Enshūryū lan aliran Senkeiryū nglairaken kathah mahaguru lan ahli Ikebana ingkang gadhah tèknik tingkat inggil ingkang lajeng misah lan damel aliran sanèsipun
Ikebana wiwit dipuntepangaken dhateng Éropah nalika pungkasan jaman Edo dumugi wiwitan éra Meiji nalika karemenen tiyang Éropah dhateng kabudayan Jepang nembé inggil
Ikebana dipunanggep paring prabawa dhateng seni ngrangké sekar Éropah ingkang nyonto Ikebana wonten ing "line arrangement"
Saking jaman Edo lair kathah aliran ingkang kalebet pecahan saking aliran Ikenobō
Ing wulan Maret 2005 kecathet wonten 392 aliran Ikebana ingkang mlebet wonten ing pratélan Asosiasi Seni Ikebana Jepang
Gaya Rerangkèn dalam Ikebana
Wonten 3 gaya ing Ikebana, inggih punika : "rikka", "shoka" lan "jiyuka" .
Idris Sardi Idris Sardi (lair ing Batavia, Indhiya Nèderlan (saiki Jakarta), 7 Juni 1938; umur 74 taun) ya iku pamaen piyul Indonésia
Dhèwèké anak saka juru main piyul orkes RRI Studio Jakarta, Bp
rikala umuré 6 taun, pisanan ngerti piyul
Umur 10 taun pisanan metu ing Yogyakarta taun 1949 lan akèh wong kang seneng
Akèh kang ngarani mawa bocah ajaib kanggo piyul ing Indonésia, amarga ing umuré kang isih enom banget wis pinter dolanan piyul
Tahun 1952 Sekolah Musik Indonésia (SMIND) dibukak, mawa syarat nrima lulusab SMP utawa saderajat
Tahun 1952, Adris Sardi nembé umur 14 taun, saéngga dhèwèké durung lulus SMP, nanging amarga pinter anggoné maen piyul dhèwèké ditampa mawa siswa SMIND mau
Bareng karo kancané uga pamaen piyul, Suyono nanging dudu bocah ajaib, kang luwih tuwa 2 taun ya iku murid SMIND kang duwé bakat
Ing Orkes murid SMIND pimpinan Nicolai Varvolomojeff, taun 1952 Idris kang isih nganggo clana cendhak sabendinane lungguh mawa concert master ing umur 14 taun, lungguh jejeran karo Suyono
Rata-rata muid SMIND umuré punjul 16 taun
Guru piyul Idris rikala iku ing Yogyakarta (1952-1954) ya iku George Setet, déné rikala ing Jakarta (sawisé 1954) ya iku Henri Tordasi
Kaloro guru iku asalé saka Honggari wis ngajari akèh pamaen piyul ing Indonésia
Sardi séda, 1953, Idris umuré 16 taun kudu nggenteni panggonane bapakne ma violis kapisan ing Orkes RRI Studio Jakarta pimpinan Saiful Bahri
Tahun 60-an, IDris pindhah saka musik piyul serius, idolisme heifetz menyang komersialisasi Helmut Zackarias
Upama biyèn Idris Sardi sinau musik klasik terus ing tingkat master karo Jascha Heifetz utawa Yahudi Menuhin, mula dhèwèké bakal dadi pamaen piyul internasional satingkat karo Heifetz dan Mehunin
Nanging, sanajan dhèwèké durung tahu ajaran piyul ing jaban rangkah, dhèwèké tetep satingkat karo Zacharias
Wong Indonésia kang tahu sinau bareng Haifetz ya iku Ayke (Liem) Nursalim, saiki ora bisa maen piyul manèh amarga drijine kram, lan tahu dadi pamaen piyul Indonésia kang misuwur biyèn rikala umuré 4 taun ing Yogyakarta wis maen ing orkes
Idris Sardi tahu éntuk panghargyan mawa komponis lan ilustrator musik kanggo filem
Entuk Piala Citra kanggo "Penata Musik Terbaik" ya iku ing filem-filem: Kulawarga
Dhèwèké uga bapak saka pamaen filem Santi Sardi lan Lukman Sardi saka kawinane karo Zerlita
Sawisé pegat karo Marini, Kawinane kang kaping telu ya iku karo Ratih Putri
Sardi duwé murid siji kang wis sukses dadi violis wédok kang misuwue ing Indonésia, ya iku Maylaggayza Wiguna
Dhèwèké uga tahu misuwur amarga duwé nomer kendaraan "B 10 LA'kang bisa diwaca "piyul"
Sawisé iku diwartakake dadi akèh sing ngerti, dhèwèké ngrasa ora kepénak amarga kerep dimatake wong liya ning endi waé dhèwèké lunga
Mula iku Sardi nggenti nomer kendaraane dadi nomer biyasa.
Antonio Abetti Antonio Abetti inggih punika salah satunggaling astronom saking Italia ingkang miyos wonten ing tanggal 19 Juni 1846 lan séda ing tanggal 10 Pebruari 1928
Antonio Abetti miyos wonten ing San Pietro ing Goriza (Šempeter-Vrtojba), lan piyambakipun fokus kanggé sinau ing babagan matematika lan teknik wonten ing University of Padua
Piyambakipun gadhah satunggal garwa inggih punika Giovanna Colbachini ing taun 1879 lan gadhah kalih putra
Antonio Abetti séda wonten ing Arcetri
Antonio Abetti inggih punika salah satunggaling insinyur sipil nanging ing taun 1868 pindhah minatipun ingkang langkung remen kaliyan babagan astronomi, sasampunipun satunggal taun sadèrengipun piyambakipun pikantuk gelar sarjana matematika lan teknik saking Univertas Padua
Ing taun 1921, nalika yuswanipun 75 taun, piyambakipun pensiun nanging tetep nglajengaken panalitènipun ing observatorium
Abetti gadhah padamelan ingkang baku ing babagan astronomi lan ngawontenaken kathah panalitèn ing bab planit-planit ingkang alit, komet, lan lintang-lintang sanèsipun ingkang wonten ing langit
Ing taun 1874, piyambakipun ndhèrèk ing satunggaling èkspèdhisi ingkang dipunpandhegani déning Pietro Tacchini kanggé nliti satunggaling objek transit Venus kanthi ngginakaken spektroskop
Observatrium Arcetri dipundhirikaken déning GB Donati ing taun 1872, lajeng saperanganipun sampun dipuntilar sasampunipun sedanipun Donati
Dados tugas angengipun ingkang sapisan kanggé Abetti inggih punika kanggé ndhirikaken satunggaling teleskop ingkang sampun dipunyasa wonten ing lokakarya ing Padua
Lensa objektif ingkang dipun-ginakaken inggih kanthi diameter "doublet" 28 cm (11 inci) lan dawanipun focal 533 cm ingkang dipunyasa déning GB Amici ing taun 1839
Kanthi piranti punika, Abetti saged pikantuk asiling paningalan bab posisi planit-planit minor, komet, lan lintang
Abetti inggih ndhèrèk kathah pakempalan ing antawisipun dados anggota wonten ing organisasi-organisasi kados makaten.
Iga Mawarni Iga Mawarni ya iku penyanyi jazz lan penari saka Indonésia
Dhèwèké lair ing Bogor 24 Juli 1973
Wiwit cilik, Iga wis cedhak karo seni
Sanajan lair ing Bogor nanging rikala cilik dhèwèké manggon ing Sala
Ana ing kutha iku, Iga sinau nari
Saben acara Pekan Ulah raga dan Seni (Porseni) tingkat SD, dhèwèké menang kabèh kategori canang seni
Wiwit saka nyanyi, marching band, ulah raga, nari lan maca geguritan
Prestasi iku diterusake nganti SMA
Ana ing Porseni tingkat SMA, dhèwèké mèlu lomba nyanyi lan nari tingkat provinsi
Iga juara kaloro Bintang Radio lan Televisi Tingkat nasional taun 1989
Predikat iku nggawa dhèwèké menyang dapur rekaman
Iga uga nandatangani kontrak rekaman karo prusahaan rekaman JK Record
Bareng prusahaan iki, Iga wis ngentokake 2 album, album "ramai-ramai" lan kang kapindho judhule "Kasmaran"
Lagu "Kasmaran" kang ndadèkaké dhèwèké misuwur ing taun 1991
Liyane vokal, Iga uga terjun ing seni peran
Tahun 1998 putri saka Saliman T Siswoyo iki dadi wartawan ing sinétron "Tajuk" kang disutradarai déning Slamet Raharjo
Iga uga ora ninggal seni jogèd kang wis dilakoni wiwit cilik
Iga tahu mèlu nyengkuyung pentas jogèd "Ketika Anggrek Hitam Berbunga" karya saka koreografer Deddy Luthan, Pentas drama jogèd "Cut Nyak..
Perempuan itu ada", lan pergelaran jogèd kontemporer "Jalan Panjang Tubuh dan Pikiranku"
Iga Mawarni uga kereb nganakake acara
Kaya taun 2007 dadi Ketua Pelaksana Nugraha Bhakti Musik Indonésia (NBMI) kaping 4
Acara mau dianakake saben taun mawa wujud anghargyan kang paling dhuwur kanggo aktifis musik kang duwé andil ing ngrembakane musik Indonésia
Iga uga dadu Skretaris Umum "Sala International Ethnic Music Festival and Conference" (SIEMFC) ing Benteng Vastenburg, Sala rikala tanggal 1-5 September 2007
8 nagara kang ngirimake sesulih kanggo mèlu ya iku Walanda, Irak, Yunani, Bangali, Koréa, India, Filipina lan Australia
Acara mau diisi déning musisi-musisi etnik saka Kalimantan, Papua, Makassar, Ujungpandang, Madura, Acèh, Bandung, lan Sala
Saiki bareng karo Rieka Roeslan, Nina Tamam, Andien, lan Yuni Shara mbentuk kelompok vokal kang anggotane wong 5 lan diwènèhi jenng 5 Wanita
Tanggal 21 Maret 2013 pemutaran perdana filem pungkasane Iga, Hasduk Berpola bareng karo Idris Sardi karyané Harris Nizam
Iga mentingake banget babagan pendhidhikan.
Malah dhèwèké tahu kecathet dadi mahasiswa jurusan Sastra Walanda, Universitas Indonésia, Iga nulak akèh tawanan maen filem, kaya saka Garin lan tawanan nyanyi liya amarga "middle test"
Iga digedhegake ing kulawarga Katulik
Iga mamang karo agama kang wis dinut wiwit cilik sawisé ana diskusi bareng kanca-kanca sakagama ing kampus
Iku kang nyebabake Iga Mawarni pindhah menyang agama Islam lan ngucapake syahadat ing tanggal 23 Maret 1994 ing Malang, Jawa Timur
Iga nikah karo pangusaha ing babagan jasa pesawat terbang Charles Rubiyan Arifin
Dhèwèké nikah tanggal 21 Mèi 2000
Saka kawinane iku lair anak lanang ing 22 Fèbruari 2001
Iga uga tahu dadi salah sijining direktur prusahan/studio animasi ing Jakarta, kang jenenge Bening Uro-Uro bareng kaliyan George Kamrullah, El Manik, sarta Ali Reza.
Giorgio Abetti Giorgio Abetti inggih punika salah satunggaling astronom ingkang miyos wonten ing tanggal 5 Oktober 1882 lan séda wonten ing tanggal 24 Agustus 1982 lan piyambakipun inggih astronom ingkang nliti srengengé saking Italia
Giorgio Abetti inggih miyos wonten ing Padua, ingkang minangka putranipun saking astronom Antonio Abetti
Piyambakipun inggih ngrampungaken sekolahipun wonten ing University of Padua lan Universitu of Rome La Sapienza
Sasampunipun miwiti sekolah wonten ing Universitas Roma, piyambakipun lulus saking babagan ngèlmu fisika wontn ing Universitas Padua wonten ing taun 1904
Lajeng dados asisten sukarela wonten ing Observatorium astronomi ing Padua lan lajeng ing Berlin dados asisten malih wonten ing Heidelberg saking taun 1906 – 1908
Salajengipun wonten ing semester kaping kalih ing taun 1908, piyambakipun kesah dhateng Observatorium Yerkes ing Jenewa, caket kaliyan Williams Bay ingkang tebihipun kirang langkung 130 kilomèter ing sak loripun Chicago
Giorgio Abetti miwiti padamelanipun wonten ing observatorium "Collegio Romano" ing Roma minangka asisten astronom
Ing taun 1921 piyambakipun ugi sukses kados bapakipun minangka direktur saking "Observatorium Astrofisioco" ing Arcetri, lan lajeng dipunterasaken ngantos ing taun 1957
Wiwit ing wekdal ing sami, piyambakipun ugi dados profesor wonten ing University of Florence, lan lajeng dipunterasaken ing kaprigelan punika ngantos taun 1957
Giorgio Abetti inggih naté kecathet kanggé mimpin satunggaling èkspèdhisi kanggé nliti bab lintasanipun srengéngé dhateng Sibria ing taun 1936 lan ing Sudan taun 1952
Piyambakipun ugi dados profesor ing Universitas Kairo ing taun 1948
Giorgio Abetti inggih minangka dados wakil présidhèn saking "International Astronomical Union" ing taun 1938, lan pikantuk gelar "Medaglia d'argento" saking "Italian Geographic Society" ing taun 1915, pikantuk gelar "Premio reale" saking "Accademia dei Lincei" ing taun 1925, lan pikantuk medali "Janssen" ing taun 1937
Satunggaling kawah ing bulan ugi dipunparingi nama "Kawah Abetti" lan satunggaling asteroid ugi dipunparingi nama "2646 Abetti" minangka satunggaling pakurmatan kanggé piyambakipun lan bapakipun ingkang sampun manggihaken kalih objek punika
Giorgio Abetti inggih ugi satunggaling pujangga ingkang sampun medalaken sapérangan karya populeripun ing babagan astronomi
Tuladhanipun asiling karyanipun ing antawisipun inggih kados makaten:
Squirtle Squirtle utawi Zenigame (ゼニガメ, Zenigame), inggih punika nama kanggé salah satunggaling spésies Pokémon wonten ing seri dolanan "Pokémon" ingkang dipunkembangaken déning parusahan Game Freak, kanggé konsol dolanan portabel saking Nintendo
Karakter punika dipunrancang déning tim perancang lan pangembang saking Game Freak lan dipunjangkepi déning Ken Sugimori
Wonten ing dolanan, Squirtle minangka salah satunggaling jinis Pokémon toya ingkang awujud bulus alit, ingkang ugi minangka Pokémon starter (Pokémon wiwitan ingkang saged kapilih déning juru main) wonten ing dolanan video Pokemon G1 (Red lan Blue), sesarengan kaliyan Charmander lan Bulbasaur, kalih Pokémon starter sanèsipun
Kados déné sapérangan Pokémon sansèipun, Squirtle saged ugi nindakaken evolusi (wonten ing dolanan punika sami paham minangka éwah-éwahaning wujud lan karakteristik)
Wujud éwahanipun evolusi saking Squirtle inggih punika Wartortle (manawi dipunmainaken dumugi level 16), lajeng dados Blastoise (nalika dumugi ing level 36)
Kajawi wonten ing Pokemon G1, Squirtle ugi medal wonten ing seri Pokemon G3, inggih punika FireRed lan LeafGreen
Déné wonten ing serial anime, Ash Ketchum lan pacaripun, May gadhah ugi Pokemon jinis Squirtle, ingkang wekdal punika katitipaken wonten ing Professor Oak
Squirtle minangka salah satunggali saking 151 rancangan ingkang béda ingkang kasungsun déning tim perancang karakter saking Game Freak lan dipunpungkasaken déning Ken Sugimori kanggé dolanan "Pocket Monsters" Generasi kapisanan ingkang kanthi judhul "Red" and "Green", ingkang dipunlokalisasikaken ing njawi Jepang minangka "Pokémon Red" and "Blue"
Sajatosipun karakter mau dipunsukani nama "Zenigame" wonten ing basa Jepang
Nintendo milih nyaosi nama ingkang "pinter lan deskriptif" wonten ing manéka jinis (spésies) Pokémon kanthi panampilan lan cirinipun nalika nerjemahaken dolanan mau kanggé para panganggo ing "Dunia Barat" kanthi ancas damel karakter mau langkung gampil sami paham déning laré-laré Amérika
Nama Squirtle wonten ing basa Inggris asalipun saking tembung ""squirt" (muncrat) lan "turtle"." (bulus) Wonten spekulasi bilih nama mau asalipun saking tembung "squirrel"," (tupai) lan ""turtle"," (bulus) amargi desain buntutipun ingkang mirib kaliyan buntut tupai (bajing)
Wartortle (カメール, "Kameil") inggih punika salah satunggaling karakter spésies Pokémon wonten ing seri dolanan lan waralaba "Pokémon" saking Jepang
Wartortle dipunsebut Kameil wonten ing basa Jepang, dipunkenal minangka Pokémon bulus, lan minangka evolusi saking spésies Pokémon Squirtle
Wonten ing dolanan video "Pokémon", juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi level 36
Blastoise inggih punika salah satunggaling jinis Pokémon toya kanthi wujud bulus ageng kanthi meriam ing gegeripun
Blastoise minangka evolusi saking Squirtle (fase kapisanan) lan Wartortle (fase kalih)
Blastoise wonten ing urutan kaping 9 wonten ing Pokédex nasional.
Wartortle Wartortle (カメール, "Kameil") inggih punika salah satunggaling karakter spésies Pokémon wonten ing seri dolanan lan waralaba "Pokémon" saking Jepang
Wonten ing dolanan video "Pokémon", juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi ing level 36
Brett Elston, editor situs GamesRadar, nandhingaken Wartortle kaliyan Ivysaur lan Charmeleon, lan deskripsikakenipun minangka Pokémon wujud pertengahan sadéréngipun dados Pokémon ingkang kiyat sanget
Wartortle inggih punika salah satunggal saking 151 désain spésies Pokémon ingkang dipunrancang lan dipunkembangaken déning parusahan Game Freak kanggé konsol dolanan portabel saking Nintendo
Desainipun dipunpungkasaken déning Ken Sugimori lan dipundhérékaken wonten ing dolanan Pokémon génerasi kapisanan (1996) ingkang judhul "Pocket Monster Red and Green", ingkang dipunlokalisasikaken ing njawi Jepang minangka "Pokémon Red and Blue"